[{"text_idx": "#000000", "text": "Lu\u0308hijuttude konkursi \u201cAjara\u0308ndur\u201d auhinnatud to\u0308o\u0308d"}, {"text_idx": "#000001", "text": "Aasta klassio\u0303petaja 2022 on Marge Matson"}, {"text_idx": "#000003", "text": "Auhinna u\u0308leandmisel iseloomustati o\u0303petaja Marget ja\u0308rgmiselt:"}, {"text_idx": "#000004", "text": "O\u0303petaja loob o\u0303ppimise ja enesearenguga so\u0303na otseses mo\u0303ttes isklikku eeskuju. 2021. aasta su\u0308gisel astus o\u0303petaja Tartu U\u0308likooli, et omandada magistrikraad kaasavast haridusest. Olles varasemalt juba lo\u0303petanud Eesti Muusikaakadeemia kooridirigeerimise eriala, on uue eriala o\u0303ppimine na\u0308ide osalisesest karja\u0308a\u0308ripo\u0308o\u0308rdest ja elukestvast o\u0303ppimisest. Edasio\u0303ppimiseks ajendas vajadus mo\u0303ista su\u0308gavamalt, kuidas toetada hariduslike erivajadustega o\u0303pilasi ja rakendada erinevaid tugimeetmeid o\u0303pilaste individualiseeritud o\u0303piteel. Samuti on o\u0303petaja ta\u0308iendanud ennast ja\u0308rjepidevalt koolitustel, mis keskenduvad muutuva o\u0303pika\u0308situse rakendamisele ja kaasaegse o\u0303pikeskkonna kujundamisele."}, {"text_idx": "#000005", "text": "O\u0303petaja kasutab igapa\u0308evaselt palju erinevaid meetoteid, mis aitavad igau\u0308hel o\u0303ppida talle sobival viisil. Nii on pidevalt kasutusel erinevad na\u0308itvahendid \u2013 seinaekraan ja dokumendikaamera (visualiseerimine ja pildimaterjal), o\u0303ppevideod (katsed ja loodusna\u0308htused), ta\u0308ringud, ta\u0308he- ja numbrikaardid (ma\u0308ngulisus ja ka\u0308eline areng), haridusrobotid, tahvelarvutid (tehnoloogia ja innovatsioon), klaver, keha- ja ru\u0308tmipillid (loovtegevused). Samuti toimuvad o\u0303ueso\u0303ppe tunnid, kus uuritakse erinevaid loodusna\u0308htusi, elus- ja elutaloodust. Tehakse katseid erinevate aineolekute uurimiseks ja viiakse la\u0308bi ilmavaatlusi."}, {"text_idx": "#000006", "text": "O\u0303petaja kasutab 1. klassis ainult kujundavat hindamist, 2.-4. kassini nii kujundavat kui numbrilist hindamist. Toetav ja ha\u0308sti la\u0308bimo\u0303testatud tagasiside annab o\u0303pilastele julguse otsa vaadata oma tugevustele ja no\u0303rkustele, analu\u0308u\u0308sida oma edusamme ja plaanida uusi eesma\u0308rke. Ettevo\u0303tluse arendamiseks korraldavad o\u0303pilased igal aasta klassikohvikut, kus u\u0308heskoos seatakse eesma\u0308rk, milleks raha kogutakse ja viiakse hiljem kogutud raha eest la\u0308bi u\u0308histegevus. Loova mo\u0303tlemise arendamiseks on o\u0303petaja osalenud o\u0303pilastega Harjumaa 3. klasside o\u0303pioskuste ainevo\u0303istlusel (2020), Julius Oro luulekonkursil Vaslemmas (2021), tu\u0308drukute joonistusvo\u0303istlusel Tabasalus (2019, 2021) ja piirkondlikul laululapse vo\u0303istlusel (2019-2022). Sel eelmisel o\u0303ppeaastal osales Risti Koolist o\u0303petaja juhendamisel Harjumaa laululapse vo\u0303istlusele 4 o\u0303pilast erinevatest vanusegruppidest. Meeskonnato\u0308o\u0308 ja koosto\u0308o\u0308oskuste arendamiseks on o\u0303pilastega osaletud erinevatel su\u0308ndmustel: Liiklustark (2019), Bingo Eesti moodi Vaida po\u0303hikooli (2019, 2020), Teeme a\u0308ra talgupa\u0308ev (2019) ja Math99 rahvusvaheline vo\u0303istlus."}]